REPUBLIKA HRVATSKA

OSNOVNA ŠKOLA MITNICA

VUKOVAR

KLASA: 100-01/20-01/13

URBROJ: 2188-106-20-01

U Vukovaru, 09. listopada 2020. godine

Na temelju čl. 12 Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Mitnica, Povjerenstvo za procjenu i vrednovanje kandidata (dalje u tekstu: Povjerenstvo) prijavljenih na natječaj objavljen 28. rujna 2020. godine za zapošljavanje na radno mjesto Tajnik/ca školske ustanove, objavljuje

**POZIV NA PRETHODNU PROVJERU ZNANJA I SPOSOBNOSTI KANDIDATA**

Za prijavljene kandidate na natječaj objavljen 28. rujna 2020. godine za prijam na radno mjesto tajnika/ce školske ustanove, koji su podnijeli pravovremene i potpune zamolbe, a koji ispunjavaju propisane i u natječaju objavljene uvjete iz članka 105. st. 16. točka a) Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 94/13, 152/14, 7/17, 68/18, 98/19 i 64/20) provest će se postupak provjere.

**I. Vrijeme i mjesto održavanja testiranja**

Pisano testiranje održat će se u UTORAK, 13. listopada 2020. godine, s početkom u 9,00 sati

na adresi Vukovar, Fruškogorska 2 (prostorije OŠ Mitnica).

**II. Pravila testiranja**

Svi kandidati koji su pravodobno dostavili potpunu prijavu sa svim prilozima, tj. ispravama i ispunjavaju uvjete natječaja Povjerenstvo poziva na procjenu, odnosno pisano testiranje objavom na mrežnim stranicama škole i putem e-maila.

Svaki kandidat koji pristupi testiranju dužan je ponijeti identifikacijsku ispravu i zaštitnu masku. Ako kandidat ne bude mogao dokazati identitet, neće moći pristupiti testiranju. Tijekom testiranja nije dopušteno korištenje mobitela i drugih elektronskih uređaja kojima je moguće ostvariti pristup internetu. Kandidat koji se ne bude pridržavao ovog pravila, bit će udaljen.

Ne postoji mogućnost naknadnog testiranja, bez obzira na razloge koje pojedinog kandidata eventualno sprječavaju da testiranju pristupi u naznačeno vrijeme.

Smatra se da je kandidat koji u naznačeno vrijeme ne pristupi prethodnoj provjeri znanja povukao prijavu na natječaj.

**III. Način testiranja**

Po utvrđivanju identiteta, kandidatima će biti podijeljena pitanja za pisano testiranje koje traje 90 minuta te će odrediti zaporku pod kojom će rješavati test, a koja se prije rješavanja samog testa, uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata. Nakon izrade rang liste, zaporka se povezuje s imenom i prezimenom kandidata.

Testiranje se sastoji od pisanog i praktičnog dijela u kojem se provjerava poznavanje i primjena propisa te informatička pismenost. Pravni izvori za pripremu kandidata za testiranje objavljeni su u natječaju (dostupan na mrežnoj stranici OŠ Mitnica pod rubrikom „Oglasna ploča“).

Nakon pisanog testiranja znanja kandidati će pristupiti psihologijskom testiranju. Psihologijsko testiranje provodi stručna osoba – psiholog, standardiziranim postupcima u skladu s pravilima struke.

**IV. Utvrđivanje rezultata i obavještavanje kandidata o rezultatima natječaja**

Maksimalan broj bodova koji kandidati mogu ostvariti je 22 boda. Uz svako pitanje iskazan je broj bodova. Da bi kandidat zadovoljio na testiranju potrebno je ostvariti barem 50% , odnosno 11 bodova.

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju dostavlja ravnateljici škole. Na temelju dostavljene rang

liste kandidata ravnateljica odlučuje kojeg će od tri najbolje rangirana kandidata predložiti

Školskom odboru za zasnivanje radnog odnosa. Prije donošenja odluke o kandidatu,

ravnateljica zadržava pravo pozvati kandidate na razgovor.

O rezultatima natječaja kandidati će biti obaviješteni u skladu s čl. 21. Pravilnika.

**V. Kandidati koji udovoljavaju formalne uvjete iz Natječaja te mogu pristupiti testiranju:**

1. Ivona Petričević

2. Olja Prokop

3. Anita Vukas

4. Domagoj Žunabović

**Povjerenstvo za procjenu**

**i vrednovanje kandidata za zapošljavanje**